USA er veruliga eitt serdømi tá tað kemur til religión. Tey hava sundurskilt kirkju og stat. Hetta elvir til mikla kapping millum kirkjunar, tí tær eru sum ein fyritøka, har peningaligi umsetningurin hevur avgerandi týdningin. Kirkjunar reklamera líkasum SMS ella Super Brugsen, við stórum plakattalvum ella“ billboards” sum ofta standa við vegkantar, og tær religiøsu plakattalvurnar eru ofta orsøk til stórt kjak í USA. Well. . fyri nøkrum vikum síðani kom ein heldur áhugaverd plakattalva til sjóndar í statinum Ohio. Hon var fíggjað av einari kirkju, sum kallast McElroy Road Church of Christ. Plakatin tosar fyri seg sjálva: Eg tók í nakkan á mær sjálvum fyri nøkrum døgum síðani, og noyddi meg at hyggja eftir einari sending sum eitir“ Exposing Atheism” (http://bit. ly/ExpAth). Eg kláraði við neyð og deyð at hyggja í 45 min, tað var ræðuligt, men eg haldi at eg lærdi okkurt. Trupulleikin er, at tey insistera á eina øgiliga smala definisjón av ateismu, og eg rokni við at sovornar feildefinisjónir eru ein stór ársøk til at nógv ikki skilja ateistar. (meira…) Okkurt um 99% av menniskjum vera dripin ella doyggja áðrenn tey eru fødd. Tað er tó bert satt, um tú kallar hvørt embryo (inntil 8. vikur), hvønn blastocyst (70-100 sellur, ca. aftaná 5 dagar) og hvørja sygotu (gitin eggkykna) fyri eitt menniskja. Kenna tit nú samkenslu við hesari gitnu eggkyknu? Hendan klumpin av biologiskum evni, sum hevur meira til felags við eina kolera bakteriu enn tað hevur við eitt vaksið menniskja, ella eitt barn. Hendan eggkyknan, sum sikkurt inniheldur minni menniskja, enn snorið í lummaturriklæðinum hjá tær. Mínar samanlíkningar við snor og kolera skulu ikki misskiljast. Mátin sum lív mennir seg frá 0 til menniskja uppá einar 40 vikur er einki minni enn bergtakandi, men bergtøka merkir ikki at tað er ónertiligt. (meira…)